उल्लेखनीय है कि श्रीमद्भगवत गीता में कुल 18 अध्याय, 700 श्लोक हैं और कुरान में कुल 114 अध्याय, 320,015 शब्द हैं। विगत वर्ष ग्वालियर (म.प्र.) की रहने वाली सातवीं क्लास की मरियम को बारह साल की उम्र में ही गीता के समस्त श्लोक और कुरान की आयतें कंठस्थ हो गईं। मथुरा के इस्कॉन की प्रतियोगिता में फर्स्ट आने पर मरियम को 'गीता गर्ल' के खिताब से नवाजा जा चुका है। छपरा (बिहार) के डीपीएस की छह साल की छात्रा कृष्णप्रिया ढाईसाल की उम्र से वेदमंत्रों, उपनिषदों का उच्चारण करने लगी। पिछले साल से वह रामचरित मानस की दोहा-चौपाइयां के साथ प्रवचन भी कर रही है। उसे गीता के समस्त सात सौ श्लोक याद हैं। साथ ही मोमेंटम, एसिलेरेशन, वेलोसिटी, बल, कार्य, पावर, एनर्जी, प्रकाश आदि से जुड़े नियम भी कंठाग्र हैं।